Mestská časť Bratislava - Nové Mesto

Materiál na rokovanie
Miestneho zastupiteľstva
dňa 15.10.2013

Návrh 

na zmenu Uznesenia č. 6MMZ/08 zo dňa 23.08.2013  v časti písm. c) 

Predkladá:						       Materiál obsahuje:

Ing. Ľudovít Kollárik,					     1. Návrh uznesenia
prednosta						     2. Dôvodovú správu
							     3. Protokol 75 zo dňa 30.10.1991	
                                                                                	     4. Dodatok č. 1 k Protokolu o zverení 							         nehnuteľného majetku a sním 								         súvisiacich práv a záväzkov do 							         správy č. 195/2013 MČ BA NM

Spracovateľ:						       Stanovisko právnej skupiny:

Mgr. Marianna Moravcová Tomčíková	- nie je potrebné
poverená vedením 
oddelenia podnikateľského,
právneho a správy majetku				  

Na rokovanie prizvať:

spracovateľa

október 2013
Návrh uznesenia:

M i e s t n e    z a s t u p i t e ľ s t v o

s c h v a ľ u j e

zmenu Uznesenia č. 6MMZ/08 zo dňa 23.08.2013 v časti písm. c), a to nasledovne: 
 
c)	stavba nachádzajúca sa na pozemku – parc. č. 11873/1 so súpisným číslom 3219 – Materská škola, Pionierska 12 A v účtovnej hodnote vo výške 49.386,38 €

a)  bez pripomienok

b)  s pripomienkami

				

Dôvodová správa:

Mestská časť Bratislava – Nové Mesto, ako správca nehnuteľného majetku vo výlučnom vlastníctve Hlavného mesta SR Bratislavy a s ním súvisiacich práv a záväzkov, na 6. mimoriadnom zasadnutí Miestneho zastupiteľstva mestskej časti Bratislava – Nové Mesto konanom dňa 23.08.2013, Uznesením č. 6MMZ/08 zverila nehnuteľností: 
a)	pozemok - parcela registra „C“ č. 11873/1 – Zastavané plochy a nádvoria o výmere 726 m2 v účtovnej hodnote vo výške 36.148,15 €,
b)	pozemok - parcela registra „C“ č. 11873/2 – Zastavané plochy a nádvoria o výmere 1530 m2 v účtovnej hodnote vo výške 76.180,07 €, 
c)	stavba nachádzajúcej sa na pozemku – parc. č. 11873/1 so súpisným číslom 3219 – Materská škola, Pionierska 12 A v účtovnej hodnote vo výške 404.600,00 €,
ktoré sú zapísané na liste vlastníctva č. 2382 pre katastrálne územie Nové Mesto (ďalej spolu v texte ako „nehnuteľnosti“), do správy Základnej školy s Materskou školou na Sibírskej ulici v Bratislave (ďalej len „Základná škola“). Dôvodom zverenia nehnuteľnosti do správy Základnej školy bola skutočnosť, že nehnuteľnosti už boli Základnou školou sčasti využívané ako vysunuté pracovisko Základnej školy s Materskou školou na Sibírskej ulici, a to na základe: 
a) 	Protokolu o zverení nehnuteľného majetku a s ním súvisiacich práv a záväzkov č. 207/2012 C BA NM zo dňa 20.11.2012 v zmysle Uznesenia č. 13/10 prijatom Miestnym zastupiteľstvom dňa 13.11.2012, ktorým boli pozemky parc. č. 11873/1 ako aj 11873/2 zverené do správy ZŠ s MŠ na Sibírskej ul.. Protokol bol uzatvorený na dobu určitú do 30.06.2013,

b) 	Zmluvy o výpožičke č. 206/2012 MČ BA NM zo dňa 20.11.2012, ktorou bola ZŠ s MŠ na Sibírskej ul. vypožičaná časť stavby /suterén o celkovej ploche 213,20 m2 a priestor I. nadzemného podlažia, ktorý pozostáva z technických miestností, WC pre zamestnancov, WC pre deti, vstupnej haly, predsiene, dennej miestnosti pre návštevy, denných miestností pre deti, šatní, jedálne a pod. o celkovej výmere celkovo 449,62 m2/. Zmluva o výpožičke bola uzatvorená na dobu určitú do 30.06.2012.  

Pri zaúčtovaní vyradenia majetku z účtovnej evidencie dlhodobého nehnuteľného majetku, stavby nachádzajúcej sa na pozemku registra „C“ KN parc. č. 11873/1 so súpisným č. 3219 bolo oddelením hospodárskym a finančným zistené, že predmetná stavba je evidovaná v obstarávacej cene vo výške 49 386,38 € a nie v obstarávacej sume 404 600,00 €. 

Po prešetrení majetkových podkladov bolo zistené, že stavba bola zverená do správy mestskej časti na základe Protokolu 75 zo dňa 30.10.1991, ktorého súčasťou je aj Zoznam delimitovaných objektov s uvedením ich hodnoty. Pod položkou č. 1 sú vedené Detské jasle Pionierska č. 12a so súpisným č. 3219, na pozemku parc. č. 11873 o celkovej výmere 2256 m2; v hodnote 1 487 814,00 Kčs (slovom: jeden milión štyristoosemdesiatsedemtisícosemstoštrnásť korún československých). Geometrickým plánom č. 54/2012 zo dňa 13.12.2012 došlo k rozdeleniu pôvodného pozemku registra „C“ KN parc. č. 11873 na parc. č. 11873/1 vo výmere 726 m2 a parc. č. 11873/2 vo výmere 1530 m2. Na parc. č. 11873/1 sa nachádza stavba vtedajších detských jaslí (súpisné č. 3219), ktorej hodnota po prepočte konverzným kurzom je 49 386,38 € (slovom: štyridsaťdeväťtisíctristoosemdesiatšesť EUR 38/100).  

 MESTSKÁ ČASŤ BRATISLAVA - NOVÉ MESTO

Dodatok č. 1
k Protokolu o zverení nehnuteľného majetku 
a s ním súvisiacich práv a záväzkov do správy č. 195/2013 MČ BA NM zo dňa 04.09.2013
(ďalej v texte ako „Protokol“)

Odovzdávajúci:	Mestská časť Bratislava – Nové Mesto
			sídlo: Junácka č. 1, 832 91 Bratislava
			zastúpený: Mgr. Rudolf Kusý, starosta 
			IČO: 00 603 317
	DIČ: 2020887385

(ďalej v texte ako „odovzdávajúci“)

Preberajúci:		Základná škola s materskou školou
			Sibírska 39, 831 02 Bratislava
			zastúpený: Mgr. Milena Partelová, riaditeľka školy
			IČO: 31 785 221
			DIČ: 2020887022

(ďalej v texte ako „preberajúci“ )

Zmluvné strany sa vzájomne dohodli na nasledovnej zmene a doplnení Protokolu:

Článok I.

1.	V Článku II. sa pre chybu v písaní opravuje dátum konania 6. mimoriadneho Miestneho zastupiteľstva mestskej časti Bratislava – Nové Mesto, ktoré má byť správne uvedené „23.08.2012“.

2.	V Článku IV. bod 3. sa vypúšťa hodnota „...404.600,- €.“ 
	a
	dopĺňa sa nová hodnota „......49.386,38 €.“ 

Článok II.

1.	Zmenu Uznesenia č. 6MMZ/08 zo dňa 23.08.2013 v časti písm. c) schválilo Miestne zastupiteľstvo mestskej časti Bratislava – Nové Mesto na svojom zasadnutí konanom dňa 15.10.2013 Uznesením č. ............................

2.	Dodatok č. 1 k Protokolu nadobúda platnosť dňom jeho podpísania oboma stranami a účinnosť dňom zverejnenia na stránke www.banm.sk.

3.	Dodatok č. 1 k Protokolu je vyhotovený v siedmych (7) rovnopisoch každý so silou originálu, pričom odovzdávajúci obdrží štyri (4) rovnopisy a preberajúci tri (3) rovnopisy dodatku.

4.	Dodatok č. 1 k protokolu je uzatváraný slobodne, vážne, určite a zrozumiteľne, teda tak, aby v budúcnosti nevznikli žiadne pochybnosti o tom, čo jeho účastníci chceli jeho obsahom vyjadriť.

5.	Zmluvné strany vyhlasujú, že sú spôsobilé na právne úkony, pri uzatváraní Dodatku č. 1 k Protokolu bola dodržaná zmluvná voľnosť, Dodatok č. 1 k Protokolu bol účastníkmi prečítaný, schválený a na znak súhlasu podpísaný.

V Bratislave, dňa .........................				V Bratislave, dňa .........................

__________________________				__________________________
       odovzdávajúci					    	     preberajúci
         Mgr. Rudolf Kusý 				        	       Mgr. Milena Partelová
           s t a r o s t a					               riaditeľka školy